 Dúkùú láàárín ẹka ìṣèjọba lórílẹèdè Nàìjíríà ti di ìsẹlẹ ojoojúmọ Sẹnétọ Bùkọlá Sàràkí ní, nìwọn ìgbà tí ẹka ìṣàkóso bá ń nàka olè ni ọ sí ẹka tó kù, àláfíà kò lè ṣí. Sàràkí sọ ọrọ yìí níbi àpérò kan tó wáyé ní ìlú Jos, lópin ọsẹ tó kọjá. Bílíọnù kan dọlà tí ẹka aláṣẹ kéde láti ra ohun ìjà ogun ló ṣeéṣe kó tún fa wàhálà míì Ọ ṣàlàyé pé, bí ẹka ìṣèjọba bá ń nàka àléébù sí ẹka míràn, kò sí bí nǹkan yóò ṣe dán mọrán. Àwọn iròyin tì ẹ leè ní ìfẹ síí: Ààrẹ iléègbìmọ aṣòfin àgbà lórílẹèdè Nàìjíríà wá bu ẹnu àtẹ lu ìwé orúkọ àwọn tó kó owó ìlú jẹ, èyí tí ìjọba Buhari ń gbé kiri báyìí gẹgẹ bíi èyí tó kù díẹ káàtó. Bákannáà ni, Sàràkí tún yànànà ìhà tí àwọn aṣòfin àgbà kọ sí ìkéde bílíọnù kan dọlà owó ilẹ Amẹríkà tí ẹka aláṣẹ ṣe láìpé yìí, láti fi pèèlò ohun ìjà ogun tuntun fún àwọn ọmọ ogun tó ń kojú u ìpèníjà ààbò káàkiri tìbútòró orílẹèdè Nàìjíríà. Dídẹyẹsí àwọn ẹka ìṣèjọba tókù kò leè so èso rere fún ìdàgbàsókè orílẹèdè Nàìjíríà Ọ ní dídẹyẹsí àwọn ẹka ìṣèjọba tókù kò leè so èso rere fún ìdàgbàsókè orílẹèdè Nàìjíríà. Ó ní ìwà àìfinipeni, àìfèèyànpèèyàn tí ẹka aláṣẹ ń hù ló ń fa dúkùú lọpọ ìgbà, láàárín ẹka aláṣẹ àti àwọn aṣòfin lórílẹèdè Nàìjíríà. Ààrẹ ilé ìgbìmọ aṣòfin àgbà lórílẹèdè Nàìjíríà, Sẹnétọ Bùkọlá Sàràkí ti sọ pé, kò sí bí àjọṣepọ tó gún ṣe lè wà láàárín ẹka ìṣàkóso ìjọba àti aṣòfin nítorí ìwà àìfinipeni, àìfèèyànpèèyàn. : Sàràkí: Orúkọ àwọn tó kówó ìlú mì tíjọba se kò dára tó 